ข้อบังคับ กคพข้อบังคับ กคพ.ว่าด้วยการปฏิบัติหน้าที่ของพนักงานสอบสวนคดีพิเศษตามมาตรา๒๔แห่งพระราชบัญญัติการสอบสวนคดีพิเศษพ.ศ. ๒๕๔๗ อาศัยอำนาจตามความในมาตรา๑๐ (๔) และมาตรา ๒๔ วรรคสอง แห่งพระราชบัญญัติการสอบสวนคดีพิเศษ พ.ศ. ๒๕๔๗ กคพ.จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับกคพ. ว่าด้วยการปฏิบัติหน้าที่ของพนักงานสอบสวนคดีพิเศษตามมาตรา ๒๔แห่งพระราชบัญญัติการสอบสวนคดีพิเศษ พ.ศ. ๒๕๔๗ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้อธิบดีกรมสอบสวนคดีพิเศษรักษาการตามข้อบังคับนี้หมวด ๑หลักในการปฏิบัติหน้าที่ ข้อ๔ ก่อนดำเนินการตามมาตรา ๒๔วรรคหนึ่ง (๑) แห่งพระราชบัญญัติการสอบสวนคดีพิเศษ พ.ศ. ๒๕๔๗พนักงานสอบสวนคดีพิเศษจะต้องแจ้งให้ผู้บังคับบัญชาเหนือตนได้ทราบเหตุผลและความจำเป็นในการปฏิบัติเว้นแต่เป็นเรื่องที่อธิบดีกรมสอบสวนคดีพิเศษได้มอบหมายบุคคลซึ่งเป็นผู้อนุญาตให้ดำเนินการในเรื่องนั้นๆ ไว้แล้ว ให้ขออนุญาตต่อบุคคลนั้นข้อ๕ ก่อนเริ่มปฏิบัติหน้าที่ตามมาตรา๒๔ แห่งพระราชบัญญัติการสอบสวนคดีพิเศษ พ.ศ. ๒๕๔๗ ให้พนักงานสอบสวนคดีพิเศษจัดทำบันทึกเหตุสงสัยตามสมควรหรือพฤติกรรมที่ต้องสงสัยหรือความเกี่ยวพันกับพฤติกรรมที่ต้องสงสัยหรือเหตุอันควรเชื่อที่ทำให้ต้องดำเนินการข้อ๖ ในการปฏิบัติหน้าที่ตามมาตรา ๒๔แห่งพระราชบัญญัติการสอบสวนคดีพิเศษ พ.ศ. ๒๕๔๗ให้พนักงานสอบสวนคดีพิเศษกระทำด้วยความรอบคอบเพื่อประสิทธิภาพในการสืบสวนสอบสวนการป้องกันปราบปรามอาชญากรรมและการรักษาความสงบเรียบร้อย ทั้งนี้ต้องคำนึงถึงการคุ้มครองสิทธิและเสรีภาพของประชาชนตามรัฐธรรมนูญแห่งราชอาณาจักรไทยหมวด ๒การสั่งการและการปฏิบัติหน้าที่ ข้อ๗ อธิบดีกรมสอบสวนคดีพิเศษอาจมีคำสั่งให้พนักงานสอบสวนคดีพิเศษปฏิบัติหน้าที่ตามมาตรา๒๔ แห่งพระราชบัญญัติการสอบสวนคดีพิเศษ พ.ศ. ๒๕๔๗ เป็นการเฉพาะเรื่องได้การมีคำสั่งเฉพาะเรื่องดังกล่าวให้กระทำเป็นลายลักษณ์อักษรข้อ๘พนักงานสอบสวนคดีพิเศษผู้ดำรงตำแหน่งผู้บัญชาการสำนักอาจมีคำสั่งให้พนักงานสอบสวนคดีพิเศษผู้หนึ่งผู้ใดเป็นพนักงานสอบสวนคดีพิเศษผู้รับผิดชอบในการปฏิบัติหน้าที่ตามมาตรา๒๔ แห่งพระราชบัญญัติการสอบสวนคดีพิเศษ พ.ศ. ๒๕๔๗และอาจมีคำสั่งให้พนักงานสอบสวนคดีพิเศษตั้งแต่ระดับ ๘ ขึ้นไปเป็นผู้รับผิดชอบกำกับ ดูแล การปฏิบัติหน้าที่ดังกล่าวข้อ๙ การปฏิบัติหน้าที่ตามมาตรา ๒๔วรรคหนึ่ง (๑) และ (๒) แห่งพระราชบัญญัติการสอบสวนคดีพิเศษ พ.ศ. ๒๕๔๗ให้พนักงานสอบสวนคดีพิเศษผู้รับผิดชอบตั้งแต่ระดับ ๖ ขึ้นไปเป็นผู้ปฏิบัติเว้นแต่การค้นในเคหสถาน หรือสถานที่ใด ๆ ในเวลากลางคืนให้พนักงานสอบสวนคดีพิเศษผู้รับผิดชอบตั้งแต่ระดับ ๗ ขึ้นไปเป็นผู้ปฏิบัติข้อ๑๐ การปฏิบัติหน้าที่ตามมาตรา ๒๔วรรคหนึ่ง (๓) (๔) และ (๕) แห่งพระราชบัญญัติการสอบสวนคดีพิเศษ พ.ศ. ๒๕๔๗ให้พนักงานสอบสวนคดีพิเศษผู้รับผิดชอบตั้งแต่ระดับ ๖ ขึ้นไปเป็นผู้ปฏิบัติข้อ๑๑ การเก็บรักษาทรัพย์สินที่ค้นพบหรือที่ได้มาตามข้อบังคับนี้ ให้พนักงานสอบสวนคดีพิเศษ ปฏิบัติตามข้อบังคับ กคพ.ว่าด้วยการเก็บรักษาการใช้ประโยชน์ข้อมูลข่าวสารที่ได้มาและการทำลายข้อมูลข่าวสารอื่น พ.ศ. ๒๕๔๗ ด้วยข้อ๑๒ ทรัพย์สินที่ค้นพบหรือที่ได้มาตามข้อบังคับนี้ อธิบดีกรมสอบสวนคดีพิเศษมีอำนาจสั่งให้นำออกขายทอดตลาดหรือนำไปใช้ประโยชน์ของทางราชการภายใต้ระเบียบกระทรวงยุติธรรมว่าด้วยการนำของกลางออกขายทอดตลาด หรือนำไปใช้ประโยชน์ของทางราชการ พ.ศ. ๒๕๔๗ข้อ๑๓ ในกรณีมีความจำเป็นพนักงานสอบสวนคดีพิเศษผู้รับผิดชอบอาจขอให้เจ้าหน้าที่คดีพิเศษเข้าร่วมช่วยเหลือในการปฏิบัติหน้าที่ตามมาตรา๒๔ แห่งพระราชบัญญัติการสอบสวนคดีพิเศษ พ.ศ. ๒๕๔๗ ได้หมวด ๓การรายงานและการตรวจสอบ ข้อ๑๔ให้พนักงานสอบสวนคดีพิเศษผู้รับผิดชอบรายงานผลการปฏิบัติหน้าที่ตามความในข้อบังคับนี้เป็นหนังสือต่อผู้บังคับบัญชาเหนือขึ้นไปและให้นำรายงานดังกล่าวรวมเข้าไว้ในสำนวนการสืบสวน หรือสอบสวน แล้วแต่กรณีประกาศ ณ วันที่ ๒๐สิงหาคม พ.ศ. ๒๕๔๗วิษณุ เครืองามรองนายกรัฐมนตรีปฏิบัติราชการแทนนายกรัฐมนตรีประธานกรรมการคดีพิเศษพรรณิศา/ผู้จัดทำ๑ พฤศจิกายน ๒๕๕๓[๑] ราชกิจจานุเบกษา เล่ม ๑๒๑/ตอนพิเศษ๙๕ ง/หน้า๔๖/๓๑ สิงหาคม ๒๕๔๗